CELEX: 32020R1092
Language: lv
Date: 2020-07-24 00:00:00
Title: Komisijas Īstenošanas regula (ES) 2020/1092 (2020. gada 24. jūlijs), ar ko attiecībā uz atļauju lietot Lactococcus lactis (NCIMB 30160) par barības piedevu visu sugu dzīvniekiem groza Īstenošanas regulu (ES) Nr. 1263/2011 (Dokuments attiecas uz EEZ)

27.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 241/10
               
            
         KOMISIJAS ĪSTENOŠANAS REGULA (ES) 2020/1092
         (2020. gada 24. jūlijs),
         ar ko attiecībā uz atļauju lietot Lactococcus lactis (NCIMB 30160) par barības piedevu visu sugu dzīvniekiem groza Īstenošanas regulu (ES) Nr. 1263/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 13. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī paredzēts šādas atļaujas piešķiršanas vai grozīšanas pamatojums un kārtība.
                  
               
                     (2)
                  
                  
                     Ar Komisijas Īstenošanas regulu (ES) Nr. 1263/2011 (2)
                        Lactococcus lactis NCIMB 30160 tika atļauts lietot par barības piedevu visu sugu dzīvniekiem.
                  
               
                     (3)
                  
                  
                     Komisija saskaņā ar Regulas (EK) Nr. 1831/2003 13. panta 1. punktu lūdza Eiropas Pārtikas nekaitīguma iestādi (“Iestāde”) sniegt atzinumu par to, vai, ņemot vērā atļaujas nosacījumu grozīšanu, atļauja lietot Lactococcus lactis (NCIMB 30160) par barības piedevu joprojām atbilstu Regulas (EK) Nr. 1831/2003 5. panta nosacījumiem. Grozījums attiecas uz piedevas sastāvu, proti, polietilēnglikola (PEG 4000) iekļaušanu to krioprotektantu sarakstā, kurus atļauts izmantot piedevas ražošanā. Pieprasījumam bija pievienoti attiecīgi pamatojošie dati.
                  
               
                     (4)
                  
                  
                     Savos 2018. gada 6. marta (3) un 2019. gada 7. oktobra (4) atzinumos Iestāde secināja, ka PEG 4000 preparātu lietošana par palīgvielām Lactococcus lactis (NCIMB 30160) saturošu piedevu sastāvā, ja tos lieto saskaņā ar piedāvātajiem lietošanas nosacījumiem, nemaina iepriekšējos secinājumus par to, ka piedevai nav kaitīgas ietekmes uz dzīvnieku veselību, cilvēka veselību vai vidi un ka tā ir iedarbīga skābbarības piedeva. Tādējādi nav paredzams, ka, ja PEG 4000 lieto par krioprotektantu piedevā Lactococcus lactis NCIMB 30160, nepārsniedzot maksimālo koncentrāciju 0,025 mg PEG 4000/kg skābbarības, varētu rasties bažas par drošumu. Iestāde uzskata, ka nav vajadzības noteikt īpašas prasības par uzraudzību pēc piedevas laišanas tirgū.
                  
               
                     (5)
                  
                  
                     Attiecībā uz atļauju ierosināto izmaiņu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti.
                  
               
                     (6)
                  
                  
                     Tādēļ attiecīgi būtu jāgroza Īstenošanas regula (ES) Nr. 1263/2011.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 1263/2011 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) Nr. 1263/2011 (2011. gada 5. decembris) par atļauju izmantot Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) un Pediococcus pentosaceus (DSM 12834) kā barības piedevas visām dzīvnieku sugām (OV L 322, 6.12.2011., 3. lpp.).
         
            (3)  EFSA Journal 2018; 16(3):5218.
         
            (4)  EFSA Journal 2019; 17(11):5890.
      
      
         
            PIELIKUMS
            Īstenošanas regulas (ES) Nr. 1263/2011 pielikumā ierakstu par piedevu ar identifikācijas numuru 1k2082 aizstāj ar šādu:
            
               
                           Piedevas identifikācijas numurs
                        
                        
                           Piedeva
                        
                        
                           Sastāvs, ķīmiskā formula, apraksts, analīzes metode
                        
                        
                           Dzīvnieku suga vai kategorija
                        
                        
                           Maksimālais vecums
                        
                        
                           Minimālais saturs
                        
                        
                           Maksimālais saturs
                        
                        
                           Citi noteikumi
                        
                        
                           Atļaujas derīguma termiņš
                        
                     
                           Piedevas KVV/kg svaiga materiāla
                        
                     
                           
                              Kategorija: tehnoloģiskās piedevas. Funkcionālā grupa: skābbarības piedevas
                           
                        
                     
                           “1k2082
                        
                        
                           
                              Lactococcus lactis
                           
                           (NCIMB 30160)
                        
                        
                           
                              Piedevas sastāvs
                           
                           Preparāts Lactobacillus lactis (NCIMB 30160), kas satur vismaz 4 × 1011 KVV/g piedevas
                           Viens no šādiem krioprotektantiem: askorbīnskābe, laktoze, mannīts, mononātrija glutamāts, nātrija citrāts, sūkalu pulveris vai polietilēnglikols (PEG 4000)
                           
                              Aktīvās vielas raksturojums
                           
                           
                              Lactococcus lactis (NCIMB 30160)
                           
                              Analītiskā metode
                               (1)
                           
                           Skaitīšana: Petri trauciņa un iejaukuma metode, izmantojot MSR agaru (ISO 15214)
                           Identificēšana: pulsējošā lauka gela elektroforēze (PFGE)
                        
                        
                           Visas dzīvnieku sugas
                        
                        
                           —
                        
                        
                           —
                        
                        
                           —
                        
                        
                           
                                       1.
                                    
                                    
                                       Piedevas un premiksu lietošanas norādījumos norāda glabāšanas nosacījumus.
                                    
                                 
                                       2.
                                    
                                    
                                       Piedevas minimālais saturs, ja to nekombinē ar citiem mikroorganismiem, ko izmanto par skābbarības piedevām: 1 × 108 KVV/kg svaiga materiāla.
                                    
                                 
                                       3.
                                    
                                    
                                       Ja par krioprotektantu izmanto polietilēnglikolu (PEG 4000), tā maksimālā koncentrācija nedrīkst pārsniegt 0,025 mg/kg skābbarības.
                                    
                                 
                                       4.
                                    
                                    
                                       Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tai skaitā elpceļu aizsarglīdzekļus.
                                    
                                 
                        
                           16.8.2030.
                        
                     
            
               (1)  (1) Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.”